b'\n_START_ARTICLE_\nKlasicizmo architekt\xc5\xabra\n_START_PARAGRAPH_\nKlasicizmo architekt\xc5\xabra \xe2\x80\x93 architekt\xc5\xabros stilius,  atsirad\xc4\x99s i\xc5\xa1 neoklasicizmo jud\xc4\x97jimo XVIII a. antroje pus\xc4\x97je, pasibaigus baroko ir rokoko stiliams. Remiasi senov\xc4\x97s Graikijos ir Romos imperijos architekt\xc5\xabra.\n_START_SECTION_\nPavadinimas\n_START_PARAGRAPH_\nPavadinimas klasicizmas daugiausiai rei\xc5\xa1kia architekt\xc5\xabros klasikin\xc4\xaf stili\xc5\xb3. Vokie\xc4\x8di\xc5\xb3 kalboje naudojamas terminas (Klassizismus), Anglijoje ir Pranc\xc5\xabzijoje \xe2\x80\x93 neoklasikin\xc4\x97 architekt\xc5\xabra. Termino neoklasikin\xc4\x97 architekt\xc5\xabra priskyrimas prie klasikinio stiliaus yra klaidingas, nes neoklasikinis menas prasid\xc4\x97jo nuo XIX a. pabaigos.\n_START_SECTION_\nIstorija\n_START_PARAGRAPH_\nKlasicizmas atsirado Pranc\xc5\xabzijoje, kur pakeit\xc4\x97 du \xc5\xa1imtus met\xc5\xb3 vyravus\xc4\xaf barok\xc4\x85. Klasikin\xc4\x97 architekt\xc5\xabra kilo i\xc5\xa1 dviej\xc5\xb3 \xc5\xa1altini\xc5\xb3: baroko architekt\xc5\xabros ir tuo metu egzistavusios racionalistin\xc4\x97s tradicijos bei i\xc5\xa1 angli\xc5\xa1kojo dail\xc4\x97s stiliaus (picturesque), siejamo su stipr\xc4\x97jan\xc4\x8dia Britanijos imperija._NEWLINE_Jau XVIII a. galima pasteb\xc4\x97ti europieti\xc5\xa1koje architekt\xc5\xabroje prie\xc5\xa1prie\xc5\xa1a baroko ir rokoko tendencijoms. Stipriausiai jis pasirei\xc5\xa1k\xc4\x97 Brit\xc5\xb3 salose paladianizme, kur barokas niekada nebuvo toks puo\xc5\xa1nus kaip kontinente. Klaudijaus Pero pastatyto Luvro sparnai, Berlyno r\xc5\xabmai, net Laterane \xc5\xa1v. Jono Bazilika, suprojektuota (Alesandro Galil\xc4\x97jo), turi klasicizmo element\xc5\xb3._NEWLINE_Apie 1750 m. klasicizmas \xc4\xafsigal\xc4\x97jo architekt\xc5\xabroje. Tam didel\xc4\x99 \xc4\xaftak\xc4\x85 tur\xc4\x97jo miest\xc5\xb3 pl\xc4\x97timasis ir toki\xc5\xb3 visuomenini\xc5\xb3 statini\xc5\xb3 kaip teatr\xc5\xb3, vie\xc5\xa1\xc5\xb3 viet\xc5\xb3 atsiradimas, kurie buvo kopijuoti i\xc5\xa1 agor\xc5\xb3 (Graikijoje) ir forum\xc5\xb3 (Romos imperijoje). XVIII a. 6\xe2\x80\x937 de\xc5\xa1imtme\xc4\x8dius klasikin\xc4\x97 architekt\xc5\xabra per kitas Europos valstybes, laikantis Graiki\xc5\xa1kos architekt\xc5\xabros tradicij\xc5\xb3 rei\xc5\xa1k\xc4\x97si ir vietin\xc4\x97s mokyklos. Vokietijoje daugiau rei\xc5\xa1k\xc4\x97si Karlo Frydricho \xc5\xa0inkelio mokykla, kuri laik\xc4\x97si daugiau disciplinuotos ir lengvesn\xc4\x97s strukt\xc5\xabros._NEWLINE_Klasicizmas kai kuriuos kra\xc5\xa1tuose v\xc4\x97lyvajame egzistavimo laikotarpyje per\xc4\x97jo \xc4\xaf ampyr\xc4\x85. Pasibaigus pagrindiniam klasicizmo laikotarpiui apie 1815 m. jis dar t\xc4\x99s\xc4\x97si vis\xc4\x85 XIX a. XX a. klasicizmo tendencijos vadinamos neoklasicizmu.'